Butch Herring

Butch Herring (s. Barney Travis Gourneau, 28.7.1973) on Gravediggers Motorcycle Club -moottoripyöräkerhon pitkäaikainen jäsen ja yksi upseerihenkilöistä. Hän syntyi ja vietti nuoruutensa Miamissa, muuttaen äitinsä päästyä uusiin naimisiin Daytonaan. Hän tuli Gravediggersien täysinäiseksi jäseneksi vuonna 2006 ja vuonna 2008 hänet ylennettiin kersantin (Sergeant At Arms) virkaan Paul Keplerin, edellisen kersantin, kuoleman jälkeen.

Nuoruus
Butch syntyi Miamissa ja eli yksinhuoltajaäitinsä kanssa heille jääneessä lähiötalossa, jonka Butchin isä oli ostanut. Butchin isä oli kiinteistönvälittäjä nimeltä Sheldon Gourneau, ja hänen äitinsä erityisopettajaksi kouluttautunut Eliza Herring. He menivät naimisiin hätiköidysti ja intohimoisesti, joten suhde oli nopea ja tuotti hetkessä yhden lapsen. Muutaman kuukauden Butchin syntymän jälkeen Sheldon käveli pois ja lähetti Elizalle postissa eropaperit. Miehestä ei sen koommin kuulunut lähes mitään, mutta joidenkin tietojen mukaan Sheldon asuu nykyään New Yorkissa.

Butch varttui yksin äitinsä kanssa pienessä lähiötalossa jonka hänen isänsä oli heille jättänyt. Butch kävi High Schoolia samalla kun äiti teki opettajan töitä. Koska Butchilla ei ollut sisaruksia ja hänen äitinsä oli suurimman osan ajasta töissä, hän vietti enemmän aikaa ystäviensä parissa, joka vaikutti suuresti siihen mikä hänestä isona kasvoi. Samanikäisten kaverien yllyttämänä Butch alkoi polttaa ja käyttää alkoholia, eikä häntä viikonloppuisin kuulunut eikä näkynyt. Joskus myös arkipäivät menivät mieluummin pelleillessä kuin koulun penkillä. Hän otti äitinsä tyttönimen käyttöön melkein heti kun pystyi, sillä Butch ei ollut ikinä edes tavannut isäänsä eikä siksi halunnut kantaa hänen nimeään. Butch suoritti ensimmäisen rikoksensa 21-vuoden iässä, kun hän oli käynyt collegea Tampassa, Floridassa jo muutaman vuoden. Nuoren miehen kiinnostus moottoripyöriin ja moottoreihin yleensäkin oli suuri jo näinä aikoina. Siksi hän murtautui koulusta tutun kaverinsa Raymondin kanssa muuan varikolle josta he varastivat Harley Davidson -moottoripyörän ja kassakoneesta yhteensä 2000 dollaria. Molemmat jäivät kiinni seuraavana päivänä, ja varikon omistaja vei asian oikeuteen. Tuomioksi päätettiin, että Butch olisi vapaaehtoinen värväytymään Yhdysvaltain armeijaan ja lähteä Haitiin pysäyttäämään siellä tapahtunut vallankaappaus. Tämä oli vuoden 1994 syyskuussa.

Butch selviytyi Haitista elävänä ja konfliktin päätyttyä hänet tuotiin takaisin Floridaan. Hän sai erinomaisesta kiväärinkäytöstään jopa mitalin armeijalta ja sen lisäksi Yhdysvaltain armeijan ulkomailla suoritetun palvelun johdosta saatavan tilkun. Tästä huolimatta hän joutui silti maksamaan 2000 dollaria korvausta varikon omistajalle. Kun Butch palasi Haitista, hänen äitinsä oli löytänyt uuden miehen jonka kanssa hän oli muuttanut Daytonaan. Butch, jolla oli vielä koulua käytävänä Tampassa asui siellä olevassa koulun asuntolassa, mutta oli niin varaton että sieltä päästyään muuttaisi äitinsä ja isäpuolensa luokse asumaan.

Gravediggers
Collegesta päästyään ja valmistuttuaan mekaaniseksi insinööriksi Butch muutti lupauksensa mukaan Daytonaan äitinsä luokse ja avasi kaupunkiin korjaamon. Hän sai tällä liiketoiminnalla pian rahaa omaan asuntoon ja näytti siltä, että elämä näyttäisi taas hetken hyvältä. Hän tapasi myös tyttöystävän, Victorian, jonka kanssa hän avioitui sen jälkeen kun selvisi että Victoria oli raskaana. Butch oli Victorian kanssa naimisissa viisi vuotta, jonka aikana syntyi kaksi lasta; Diana ja Matthew. Avioliitto mureni vuonna 2002 Butchin ollessa vasta 29-vuotias, koska Butch oli alkanut pyöriä paikallisen Gravediggers Motorcycle Clubin jäsenten parissa. Victoria oli sanojensa mukaan ennenkin ollut tekemisissä moottoripyöräkerhojen kanssa ja hänellä oli ollut huonoja kokemuksia niistä, mutta Butch nautti heidän seurasta. Kriisi huipentui vuonna 2002, kun Butchille tarjottiin liiviä ja Prospect-arvonimeä. Prospectina oli ollut aina tapana, että ei ole suotavaa olla tyttöystävää eikä olla naimisissa. Vaikka Butch ei tietenkään itse olisi hyljännyt Victoriaa tämän takia, Victoria itse koki että hänen miehensä laittoman moottoripyöräkerhon jäsenenä olisi aivan mieletöntä. Hän lähti Daytonasta lapsineen ja muutti Orlandon kaupunkiin. Hän ei uskaltanut lähteä kauemmaksi, koska halusi kumminkin sydämessään että lapset saisivat tuntea isänsä ja tavata häntä, sillä kun Butch oli aikoinaan kertonut omasta isästään Victoria oli alkanut sääliä aviomiestään.

Butch toimi Gravediggersin prospectina neljä vuotta. Muut prospectit saivat usein selkätilkkunsa tätä nopeammin, sillä Butchilla oli horjuva asenne joka muiden kerhon jäsenten mielestä saattoi johtua Haitissa saaduista kokemuksista. Hän ei aina halunnut tehdä mitä täydet jäsenet käskivät, etenkin jos käskijänä oli joku jota hän ei kunnolla tuntenut, tai jos käskijä oli häntä nuorempi tai muuten fyysisesti epämiellyttävä. Butch luotti aina taistelutaitoihinsa ja kokoonsa, eikä juuri kunniaan ja kerhon hierarkiaan. Tämän takia hänelle haluttiin antaa täydeksi jäseneksi tullessa DILLIGAF-tilkku, joka tarkoittaa että sen pitäjällä on vaarallinen asenne, eikä hän ota paskaa keneltäkään.

Vuonna 2006 Butch vihdoin kutsuttiin kerhon jokaisena sunnuntaina pidettävään "churchiin" eli kokoukseen, johon pääsevät vain täydet jäsenet. Hänelle tarjottiin DILLIGAFin lisäksi kerhon omia värejä sekä GRAVEDIGGER-tilkkua. Tämän seremonian jälkeen ei mennyt kauaa, kun Butch otti ensimmäiset kerhotatuointinsa ja täten ansaitsi myös BOUND BY BLOOD-tilkun liiviinsä. Saatuaan tatuoinnit Butch kiinnostui itsekin tatuoimisesta ja alkoi harjoitella sitä. Hän löysi talentin, jota ei ollut itseltään odottanut, koska ei ollut juuri ikinä ajatellut kuvaamataitoa lahjakseen.

Kahden vuoden kuluttua Butchin liittämisestä kerhon viralliseksi jäseneksi kerhon Sergeant At Arms, Paul Kepler, sai luodista ajellessaan Miamissa muutaman muun jäsenen kanssa. Jamaikalainen jengi, jonka kanssa kerho oli ollut välienselvittelyssä jo muutaman kuukauden, oli tehnyt heihin hyökkäyksen. Kepler ei selviytynyt hyökkäyksestä, joten kerho alkoi hautajaisten jälkeen etsiä kerhon riveistä uutta kersanttia. Tämä nuoli osui Butchin kohdalle, koska kerhon presidentti Rey Donovan oli nähnyt kuinka hän käsitteli prospecteja ja ei pelännyt käyttää rajuja otteita hallitakseen joskus yli kiehuvia tunteita kerhon sisällä. Nimettyään Butchin kersantiksi hänelle annettiin heti tehtäväksi tuhota kyseinen jamaikalaisten muodostama jengi joka oli surmannut entisen kersantin. Butch otti mukaansa muutaman jäsenen ja otti kaikille hiljennetyt pistoolit mukaan, ja hiljaisesti latasivat pakettiautoja täyteen jamaikalaisille joiden epäiltiin olevan mukana jengissä joka oli tappanut Paul Keplerin. Nämä jamaikalaiset vietiin Evergladesin suoalueelle jossa heidät kaikki ammuttiin ja syötettiin alligaattoreille. Vaikka Gravediggers Motorcycle Club oli ensimmäisenä tutkijoiden epäiltynä ja kerhotalolle tehtiin jopa yksi tutkinta, ei massamurhien tekijöitä löydetty. Koska jamaikalaisten taustat olivat heikot ja kaikilla kadonneilla tiedettiin olevan yhteyksiä rikollisuuteen, poliisi päätti lopettaa tutkinnat.